**ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ**

**ΚΟΣΜΗΤΕΙΑ ΣΧΟΛΗΣ ΚΑΛΩΝ ΤΕΧΝΩΝ**



Ψήφισμα της Κοσμητείας της Σχολής Καλών Τεχνών ΑΠΘ για την εκδημία του Αριστόδημου (Μάκη) Θεοφυλακτόπουλου

Η Κοσμητεία της Σχολής Καλών του ΑΠΘ εκφράζει τη θλίψη της για την εκδημία του διαπρεπούς καλλιτέχνη Αριστόδημου (Μάκη) Θεοφυλακτόπουλου (1939-2023).

Ο κεκμηκώς, μαθητής του Γιάννη Μόραλη στην ΑΣΚΤ κατά τα χρόνια 1961 με 1967,  υπήρξε ένας από τους πιο αξιόλογους  καλλιτέχνες της μεταδικτατορικής Ελλάδας.

Ο Μάκης Θεοφυλακτόπουλος υπηρέτησε στο Τμήμα Εικαστικών και Εφαρμοσμενων Τεχνών του ΑΠΘ από το 1988 έως το 2006 ως Καθηγητής και Διευθυντής του 'Εργαστηρίου Ζωγραφικής 3'. Δίδαξε εκατοντάδες νέες και νέους συναδέλφους με τις γνώσεις του και το παράδειγμά του, διαμορφώνοντας τη σκέψη τους, την αισθητική τους και τη θέση τους απέναντι στην τέχνη ως στάση ζωής.

Τιμώντας τη μνήμη του η Κοσμητεία της Σχολής Καλών Τεχνών αποφάσισε:

1) Να εκφράσει τα θερμά της συλλυπητήρια στην οικογένεια του

2) Να αναρτήσει το σχετικό ψήφισμα στην ιστοσελίδα της Κοσμητείας

                                            Η Κοσμητόρισσα της

                                           Σχολής Καλών Τεχνών

                                                 Στέλλα Λάββα